ΓΡΑΠΤΗ ΕΡΩΤΗΣΗ E-0196/03

υποβολή: Margrietus van den Berg (PSE) προς την Επιτροπή

(31 Ιανουαρίου 2003)

Θέμα: Εργασία παιδιών στον τομέα της κατασκευής αθλητικών ειδών

Στις 13 Ιουνίου 2002 το Ευρωπαϊκό Κοινοβούλιο ενέκρινε ψήφισμα σχετικά με την εργασία παιδιών στον τομέα της κατασκευής αθλητικών ειδών.

Στο ψήφισμα αυτό καλείται η Επιτροπή ναποβάλει στο Κοινοβούλιο, πριν από το τέλος του 2002, έκθεση σχετικά με τα διαβήματα στα οποία προέβη και τα μέτρα που έλαβε με αφορμή το ψήφισμα αυτό.

Έως σήμερα το Κοινοβούλιο δεν έχει λάβει παρόμοια έκθεση.

1. Πότε προτίθεται η Επιτροπή ναποβάλει τη σχετική έκθεση στο Κοινοβούλιο·

2. Μήπως έχει ήδη προβεί η Επιτροπή σε διαβήματα ή στη λήψη μέτρων· Εάν ναι, ποια· Εάν όχι, για ποιο λόγο·

3. Είναι άραγε διατεθειμένη η Επιτροπή να αναλάβει από κοινού με τη Διεθνή Συνομοσπονδία Ελεύθερων Συνδικάτων (ΔΣΕΣ) την πρωτοβουλία συζήτησης στρογγυλής τραπέζης με την ΦΙΦΑ·

Απάντηση του κ. Nielson εξ ονόματος της Επιτροπής

(21 Μαρτίου 2003)

Η Επιτροπή συμμερίζεται τις ανησυχίες που εκφράζονται για την παραγωγή αθλητικών ειδών με την παιδική εργασία. Καταδικάζει δε κάθε μορφή εκμετάλλευσης παιδιών καθώς και τις χειρότερες μορφές παιδικής εργασίας. Υποστηρίζει τις εκκλήσεις προς τη Διεθνή Ομοσπονδία Ποδοσφαίρου (FIFA) και τις εταιρείες αθλητικών ειδών για να διασφαλιστεί ότι κανένα παιδί δεν απασχολείται στην παραγωγή αθλητικών ειδών και μπαλών ποδοσφαίρου που εγκρίνει η FIFA.

Η Επιτροπή χαιρετίζει την πρόσφατη συμμαχία μεταξύ της FIFA και της Διεθνούς Οργάνωσης Εργασίας (ΔΟΕ) για την από κοινού καταπολέμηση της παιδικής εργασίας στο πλαίσιο της πρωτοβουλίας κόκκινη κάρτα της ΔΟΕ κατά της παιδικής εργασίας.

Η Κοινότητα έχει δεσμευθεί να εφαρμόσει τους βασικούς κανόνες εργασίας της ΔΟΕ. Τούτο επιβεβαιώθηκε από την Επιτροπή με την έκδοση ανακοίνωσης, στις 18 Ιουλίου 2001, για την προαγωγή βασικών κανόνων εργασίας και βελτίωση της κοινωνικής διαχείρισης στο πλαίσιο της παγκοσμιοποίησης(1). Το Κοινοβούλιοποστήριξε την στρατηγική που προτείνεται στην ανακοίνωση. Η εξέταση της εν λόγω ανακοίνωσης στο Συμβούλιο δεν έχει ακόμη περατωθεί.

Η Επιτροπή ενίσχυσε πρόσφατα τη συνεργασία της με τη ΔΟΕ για να επεκτείνει σε παγκόσμιο επίπεδο την προαγωγή των βασικών κανόνων εργασίας, συμπεριλαμβανομένης της καταπολέμησης της παιδικής εργασίας, την προώθηση της αξιοπρεπούς εργασίας, συμπεριλαμβανομένης της εξάλειψης της φτώχειας, και την προώθηση της κοινωνικής διάστασης της παγκοσμιοποίησης. Προς το σκοπό αυτό, η ΔΟΕ και η Επιτροπήπέγραψαν ανταλλαγή επιστολών στις 14 Μαΐου 2001(2). Η συνέχεια ως προς το θέμα αυτό θα εξασφαλιστεί στο πλαίσιο συναντήσεωνψηλού επιπέδου μεταξύ της Επιτροπής και της ΔΟΕ.

Η Επιτροπή συνεισφέρει επίσης στις εργασίες της παγκόσμιας επιτροπής για την κοινωνική διάσταση της παγκοσμιοποίησης, η οποία ιδρύθηκε από τη ΔΟΕ. Στις 3 και 4 Φεβρουαρίου 2003, η Επιτροπή διοργάνωσε σεμινάριοψηλού επιπέδου με την παγκόσμια επιτροπή, στο οποίο έλαβαν μέρος όλοι οι Ευρωπαίοι ενδιαφερόμενοι, συμπεριλαμβανομένων των κοινωνικών εταίρων, άλλων παραγόντων της κοινωνίας των πολιτών, του Κοινοβουλίου, των κρατών μελών και τωνποψήφιων για προσχώρηση χωρών.

Η Κοινότητα έχει δεχθεί επίσης να προαγάγει την εφαρμογή των βασικών κανόνων εργασίας στο πλαίσιο των διμερών και πολυμερών συμφωνιών με τις αναπτυσσόμενες χώρες. Ένα καλό παράδειγμα είναι το άρθρο 50 της συμφωνίας πουπογράφηκε στην Κοτονού· στο άρθρο αυτό, η Κοινότητα και τα κράτη ΑΚΕ επαναβεβαιώνουν τη δέσμευσή τους έναντι των βασικών κανόνων εργασίας της ΔΟΕ, ιδίως όσον αφορά την εξάλειψη των χειρότερων μορφών παιδικής εργασίας.

Το κοινοτικό σύστημα γενικευμένων προτιμήσεων προβλέπει επίσης μηχανισμό κινήτρων για την εφαρμογή των βασικών κανόνων εργασίας.

Επιπλέον, η Επιτροπήποστηρίζει τις κατευθύνσεις του Οργανισμού Οικονομικής Συνεργασίας και Ανάπτυξης (ΟΟΣΑ) σχετικά με τις πολυεθνικές επιχειρήσεις, οι οποίες καθιστούν σαφές ότι οι επιχειρήσεις οφείλουν, στο πλαίσιο των εφαρμοστέων νόμων και κανονισμών και τωνφιστάμενων σχέσεων εργασίας και πρακτικών απασχόλησης να συμβάλουν στην πραγματική κατάργηση της παιδικής εργασίας.

Η Επιτροπή προωθεί τη διεθνή διάσταση της εταιρικής κοινωνικής ευθύνης. Η ανακοίνωση της Επιτροπής σχετικά με την εταιρική κοινωνική ευθύνη: μια συνεισφορά των επιχειρήσεων στη βιώσιμη ανάπτυξη εκδόθηκε στις 2 Ιουλίου 2002 και καλύπτει επίσης την τήρηση των βασικών κανόνων εργασίας. Αντιπρόσωποι επιχειρήσεων, κοινωνικοί εταίροι, η κοινωνία των πολιτών και άλλοι ενδιαφερόμενοι συμμετέχουν σε ένα πολυμερές φόρουμ της εταιρικής κοινωνικής ευθύνης (ΕΚΕ), το οποίο δημιουργήθηκε από την Επιτροπή το 2002. Η διεθνής διάσταση εγγράφεται επίσης στην ημερήσια διάταξη του φόρουμ. Το θέμα της παιδικής εργασίας για την παραγωγή αθλητικών ειδών αποτελεί σημαντικό θέμα συζήτησης. Η Επιτροπή συγχρηματοδότησε επίσης (γραμμή προϋπολογισμού Β3-4000) έργο στο πλαίσιο του ευρωπαϊκού κλωστοϋφαντουργικού τομέα λιανικής πώλησης, το οποίο αποβλέπει στην προαγωγή των βασικών κανόνων εργασίας.

Η Επιτροπή είναι επίσης έτοιμη ναποστηρίξει τις μη κυβερνητικές οργανώσεις (ΜΚΟ) που συνεργάζονται με τοπικούς εταίρους για την εξάλειψη της παιδικής εργασίας. Έχει ήδη χρηματοδοτήσει διάφορες πρωτοβουλίες για την καταπολέμηση της παιδικής εργασίας, κυρίως στην Αφρική.

Η Επιτροπή έχει αναφέρει στο Συμβούλιο και το Κοινοβούλιο τις εργασίες που έχουν πραγματοποιηθεί για την καταπολέμηση της παιδικής εργασίας και την εκμετάλλευση των ανηλίκων στην έκθεσή της σχετικά με την ευρωπαϊκή κοινοτική συνεργασία για την ανάπτυξη το 2001. Θεωρεί ότι δεν είναι σκόπιμη η εκπόνηση ειδικής έκθεσης για την παιδική εργασία όσον αφορά την παραγωγή αθλητικών ειδών.

Η Επιτροπή θεωρεί ότι η συνδρομή και η προστασία των ευάλωτων παιδιών πρέπει να εξεταστεί στο ευρύτερο πλαίσιο της εξάλειψης της φτώχειας και, επομένως, στο πλαίσιο της συνεργασίας για την ανάπτυξη στην Κοινότητα. Τα παιδιά αντιπροσωπεύουν σημαντική ομάδα εστίασης της εξωτερικής βοήθειας της Κοινότητας, ιδίως των τομεακών πολιτικών, όπως της εκπαίδευσης και τηςγείας.

Η Κοινότηταποστηρίζει σε συνεχώς αυξανόμενο βαθμό την καθολική καιποχρεωτική πρωτοβάθμια εκπαίδευση σε όλες τις αναπτυσσόμενες χώρες, σύμφωνα με τις δεσμεύσεις της σε σχέση με την εκπαίδευση για όλους τους αναπτυξιακούς στόχους της χιλιετίας στον τομέα της εκπαίδευσης και της ισότητας των φύλων. Θεωρεί ότι αυτό είναι ένα από τα αποτελεσματικότερα μέσα που διαθέτει επί του παρόντος για να δοθεί τέρμα στο φαύλο κύκλο της εκμετάλλευσης των παιδιών.

(1) COM(2001)416 τελικό.

(2) ΕΕ C 165 της 8.6.2001.